"Kuseni Hinriko ümberpöörmisse luggu" ilmus ühes kogus  "Hanso ja Mardi jutuga", sama raamatu eesotsas. Väljaandest on säilinud ainuke puudulik eksemplar, ja seegi ilma tiitelleheta. Kui raamatut kutsutakse Hanso ja Mardi jutuks, siis küll selle­nimelise teksti tähelepandavuse pärast, kõneluste liginemise pärast kohalikule olustikule. Kõnelused kahe eesti talupoja vahel sisaldavad tavalisest põigates algupäraseid jooni.